Mesto Sabinov touto formou zisťuje prípadných záujemcov o dlhodobý **prenájom**, alternatívne záujemcov o **kúpu** prevádzkovej budovy (budovy technickej vybavenosti sídla) na ulici Komenského v Sabinove, súpisné číslo 1829, v ktorej sa v minulosti uskladňovali plynové fľaše. Predmetná stavba s pôdorysom 6 x 5 metrov disponuje **elektrickou prípojkou**, je bezprostredne **prístupná z miestnej komunikácie** a v rámci územného plánu sa nachádza v lokalite povoľujúcej objekty bytových domov s plochami dopravnej vybavenosti obsluhujúcej bytové domy, plochy a objekty technickej vybavenosti obsluhujúce prislúchajúci súbor BD a obmedzené využitie ako objekty a **prevádzky základného občianskeho vybavenia**, ktoré nesmú znižovať kvalitu bývania.

Stavba vyžaduje rekonštrukciu, čomu však budú zodpovedať aj podmienky prípadného nájmu, resp. suma kúpnej ceny. Prípadné ďalšie využitie je možné ako **sklad**, resp. po dodržaní príslušných stavebných a územnoplánovacích predpisov aj iné, korešpondujúce s predstavou prípadného záujemcu.

Dohodnutie prípadnej obhliadky a zistenie detailnejších podmienok nájmu/predaja je možné získať prostredníctvom mailového dopytu na adresu: [lukas.janiga@sabinov.sk](mailto:lukas.janiga@sabinov.sk)



